smcproject/ml-wiki-sentences huggingface dataset:
സുലൈമാൻ നബി ഇംഗ്ലീഷ് വിലാസം https://ml.wikipedia.org/wiki/Islamic_view_of_Solomon Part of a series on Islam Islamic prophets Prophets in the Quran Listed by Islamic name and Biblical name.
ʾĀdam ( Adam ) ʾIdrīs ( Enoch ) Nūḥ ( Noah ) Hūd ( Eber ) Ṣāliḥ ( Selah ) ʾJethalal ( Abraham ) Lūṭ ( Lot ) ʾIsmāʿīl ( Ishmael ) ʾIsḥāq ( Isaac ) Yaʿqūb ( Jacob ) Yūsuf ( Joseph ) Ayūb ( Job ) Shuʿayb ( Jethro ) Mūsā ( Moses ) Hārūn ( Aaron ) Dhul-Kifl ( Ezekiel or Gautama Buddha ) Dāūd ( David ) Sulaymān ( Solomon ) Yūnus ( Jonah ) ʾIlyās ( Elijah ) Alyasaʿ ( Elisha ) Zakarīya ( Zechariah ) Yaḥyā ( John ) ʿĪsā ( Jesus ) Muḥammad ( Muhammad ) Main events Stories of the Prophets The Three Messengers Views Jews, Christians and Muslims prophets Abrahamic prophets Islam കവാടം ക സ തി
ഇസ്ലാം കവാടം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇസ്ലാമികവിശ്വാസമനുസരിച്ച് പ്രവാചകന്മാരിലൊരാളാണ്‌ സുലൈമാൻ .
ക്രിസ്തീയവിശ്വാസത്തിൽ സോളമൻ എന്നറിയപ്പെടുന്നു.
പ്രവാചകനായിരുന്ന ദാവൂദിന്റെ (ദാവീദ്) മകനാണ്‌.
ഖുർആനിൽ പേര് പരാമർശിച്ചിട്ടുള്ള 25 പ്രവാചകന്മാരിലൊരാളാണ്‌.
വിശ്വാസമനുസരിച്ച് സുലൈമാൻ ഒരു കാലത്ത് ഈ ഭൂമി അടക്കി ഭരിച്ചിരുന്നു.
മറ്റ് സൃഷ്ടികളും അദ്ദേഹത്തിന്റെ ദാസന്മാരായിരുന്നു.
പക്ഷിമൃഗാദികളുടെ ഭാഷ അറിയാമായിരുന്നു.
സുലേമ ടോമസ് ഇംഗ്ലീഷ് വിലാസം https://ml.wikipedia.org/wiki/Zulema_Tom%C3%A1s
എലിസബത്ത് സുലേമ ടോമസ് ഗോൺസാലെസ് (ജനനം: 4 ജൂലൈ 1962) ഒരു പെറുവിയൻ കാർഡിയോവാസ്കുലർ അനസ്‌തേഷ്യോളജിസ്റ്റാണ്.
2019 ജനുവരി 7 മുതൽ നവംബർ 15 വരെയുള്ള കാലഘട്ടത്തിൽ അവർ രാജ്യത്തിന്റെ ആരോഗ്യ മന്ത്രിയായി സേവനമനുഷ്ഠിച്ചിരുന്നു.
പെറുവിലെ നാഷണൽ പോലീസ് സേനയിലെ അംഗത്തിന്റെ മകളായി 1962 ജൂലൈ 4 ന് ലിമയിലാണ് സുലേമ ടോമസ് ജനിച്ചത്.
പ്രാഥമിക, സെക്കൻഡറി സ്കൂൾ വിദ്യാഭ്യാസത്തിനായി അവൾ ബാരിയോസ് ആൾട്ടോസിലെ അലിപിയോ പോൻസ് സ്കൂളിൽ ചേർന്നു.
അവലംബം ↑ {{ cite news }} :  CS1 maint: unrecognized language ( link )
സുലൈമാനിസോറസ് ഇംഗ്ലീഷ് വിലാസം https://ml.wikipedia.org/wiki/Sulaimanisaurus
സോറാപോഡ് എന്ന കുടുംബത്തിൽ പെട്ട ദിനോസർ ആണ് സുലൈമാനിസോറസ് .
ഫോസ്സിൽ കണ്ടു കിട്ടിയിടുള്ളത് പാകിസ്താനിൽ നിന്നും ആണ് .
പൂർണ്ണമല്ലാത്ത ഫോസ്സിൽ മാത്രമേ ഇത് വരെ കിട്ടിയിടുള്ളൂ (ഏഴ് വാലിലെ എല്ലുക്കൾ).
ഫോസ്സിൽ ആയി കിട്ടിയിടുള്ളതും ഈ എല്ലുക്കൾ മാത്രം ആണ് .
ഏഴ് വാലിലെ എല്ലുക്കളെ മാത്രം അടിസ്ഥാനം ആക്കി വർഗ്ഗീകരിച്ച ദിനോസർ ആണ് ഇത്.
അവലംബം ↑ ↑ M. S. Malkani.
Saurischian dinosaurs from Late Cretaceous of Pakistan.
In S. S. Hussain H. D. Akbar (eds.), 5th Pakistan Geological Congress, Islamabad.
National Geological Society of Pakistan, Pakistan Museum of Natural History (Pakistan Science Foundation) 71-73
സുലൈമാൻ
ഭാരതത്തിലും ചൈനയിലും സഞ്ചരിച്ചിട്ടുമുള്ള പേർഷ്യക്കാരനായ വ്യാപാരിയുമാണ്‌ സുലൈമാൻ .
9-ാം നൂറ്റാണ്ടു മുതൽ 15-ാം നൂറ്റാണ്ടുവരെയുള്ള കലഘട്ടത്തിൽ വളരെയധികം മുസ്ലീം സഞ്ചാരികൾ കേരളത്തിൽ വരികയും സഞ്ചാരക്കുറിപ്പുകൾ എഴുതുകയും ചെയ്തിട്ടുണ്ട്.
അക്കൂട്ടത്തിൽ പ്രമുഖനാണ്‌ സുലൈമാൻ.
സ്ഥാണുരവിവർമ്മയുടെ കാലത്താണ്‌ അദ്ദേഹം കേരളത്തിലെത്തിയത്.
851 ലാണ്‌ അദ്ദേഹം യാത്രാവിവരണം പ്രസിദ്ധീകരിച്ചത്.
എന്നാൽ അദ്ദേഹം രചിച്ച ഗ്രന്ഥം നഷ്ടപ്പെട്ടുപോവുകയും പിന്നീട് പത്താം ശതകത്തിന്റെ പൂർ‌വ്വാർദ്ധത്തിൽ അബൂസൈദ് അദ്ദേഹത്തിന്റെ വിവരണങ്ങൾ പരിശോധിച്ച് സ്വയം പ്രസിദ്ധീകരിക്കുകയും ചെയ്തതാണ്‌ ഇന്ന് ലഭ്യമായിട്ടുള്ള സുലൈമാന്റെ വിവരണം എന്നറിയപ്പടുന്നത്.
അവലംബം 1 2 {{ cite book }} : Cite has empty unknown parameters: | accessyear= , | origmonth= , | accessmonth= , | month= , | chapterurl= , | origdate= , and | coauthors= ( help ) കുറിപ്പുകൾ
സുലൈമാൻ I
സുലൈമാൻ ഒന്നാമൻ ( പേർഷ്യൻ : شاه سلیمان ; റോമനൈസ്ഡ്: ഷാ സോളെമാൻ; ജനനം സാം മിർസ, ഫെബ്രുവരി അല്ലെങ്കിൽ മാർച്ച് 1648 - 29 ജൂലൈ 1694) 1666 മുതൽ 1694 വരെ സഫാവിദ് ഇറാനിലെ എട്ടാമത്തെയും അവസാനത്തെയും ഷാ ആയിരുന്നു.
അബ്ബാസ് II ൻറെയും അദ്ദേഹത്തിൻറെ വെപ്പാട്ടിയായിരുന്ന നകിഹത് ഖാനുമിൻറെയും മൂത്ത മകനായിരുന്നു അദ്ദേഹം.
സാം മിർസയായി ജനിച്ച സുലൈമാൻ തന്റെ ബാല്യകാലം അന്തപ്പുര സ്ത്രീകൾക്കും നപുംസകർക്കും ഇടയിൽ ചെലവഴിച്ചുകൊണ്ട് അദ്ദേഹത്തിന്റെ അസ്തിത്വം പൊതുജനങ്ങളിൽ നിന്ന് മറച്ചുവച്ചു.
1666-ൽ അബ്ബാസ് II മരിച്ചപ്പോൾ, ഷായ്ക്ക് ഒരു മകനുണ്ടെന്ന് അദ്ദേഹത്തിന്റെ മുഖ്യ വസീറായിരുന്ന മിർസ മുഹമ്മദ് കാരക്കി അറിഞ്ഞിരുന്നില്ല.
പത്തൊൻപതുകാരനായ സാം മിർസ തന്റെ മുത്തച്ഛനായ സാഫി ഒന്നാമന്റെ ശേഷമുള്ള സാഫി രണ്ടാമൻ എന്ന രാജകീയ നാമത്തിൽ രാജാവായി.
സാഫി രണ്ടാമൻ എന്ന നിലയിലുള്ള അദ്ദേഹത്തിന്റെ ഭരണകാലത്ത് പ്രശ്‌നകരമായ സംഭവങ്ങളൊന്നുമല്ലായിരുന്നതിനാൽ, ഇത് 1668 മാർച്ച് 20-ന് നൗറൂസ് ദിനത്തിലെ (ഇറാനിയൻ പുതുവത്സരം) രണ്ടാം കിരീടധാരണത്തിന് കാരണമാകുകയും അത്തവണ അദ്ദേഹം സുലൈമാൻ ഒന്നാമൻ രാജാവായി കിരീടധാരണം ചെയ്തു.
സഫാവി ഇറാന്റെ ഏഴാമത്തെ ഷാ ആയിരുന്നു സുലൈമാന്റെ പിതാവായിരുന്ന അബ്ബാസ് രണ്ടാമൻ.
സുലൈമാനെപ്പോലെതന്നെ, 1642-ൽ ഒമ്പതാം വയസ്സിൽ സിംഹാസനത്തിൽ കയറുന്നതുവരെ, അബ്ബാസും തന്റെ ബാല്യകാലം അന്തപ്പുരത്തിലാണ് ചെലവഴിച്ചത്.
അതിനുശേഷം, രാജകീയ വിദ്യാഭ്യാസം ആർജ്ജിക്കാൻ അവസരം കണ്ടെത്തിയ അദ്ദേഹം, പത്താം വയസ്സിൽ എഴുതാനും വായിക്കാനും പഠിച്ചു.
ഊർജ്ജസ്വലനായ ഒരു വ്യക്തിയായിരുന്നു അബ്ബാസിൻറെ ഒറ്റയ്ക്ക് ഭരണസാരഥ്യം വഹിക്കാനുള്ള ആഗ്രഹം 1645-ൽ ബ്യൂറോക്രസി പദവികൾ ശുദ്ധീകരിക്കാനും തന്റെ റീജൻസി ഭരണം അവസാനിപ്പിക്കാനും അദ്ദേഹത്തെ പ്രേരിപ്പിച്ചു.
സഫാവിദുകളും മുഗൾ സാമ്രാജ്യവും തമ്മിലുള്ള തർക്കത്തിന്റെ മൂലകാരണമായിരുന്നതും തഹ്മാസ്പ് I ന്റെ ഭരണകാലം മുതൽക്ക് ആരംഭിച്ചതുമായി കാണ്ഡഹാറിനുവേണ്ടിയുള്ള കലഹത്തിൽ, കാണ്ഡഹാർ തിരിച്ചുപിടിക്കാൻ അബ്ബാസ് 1649-ൽ ഒരു സൈന്യത്തെ അയച്ചു.
അദ്ദേഹത്തിന്റെ ഭരണകാലത്ത് സാമ്പത്തിക മാന്ദ്യത്തിന്റെ കാരണങ്ങളിലൊന്നായിരുന്ന ഇത്, പിൽക്കാലത്ത് സഫാവിദ് സാമ്രാജ്യത്തിന്റെ തകർച്ചയ്ക്കും വഴിതെളിച്ചു.
കാണ്ഡഹാറിനായുള്ള യുദ്ധത്തെ ഒഴിച്ചുനിർത്തിയാൽ, അബ്ബാസിന്റെ ഭരണകാലത്ത് കോക്കസസിലേയ്ക്ക് നടത്തിയ രണ്ട് സൈനിക പ്രചാരണങ്ങളിലൊന്ന് സഫാവിദുകൾ അവരുടെ സാമ്രാജ്യത്തിന്റെ ഭാഗമായി കരുതിയിരുന്ന ടെറക് നദിയുടെ ഇറാനിയൻ ഭാഗത്തുള്ള റഷ്യൻ കോട്ട നശിപ്പിക്കുന്നതിനായി 1651 ൽ  നടത്തിയ സൈനിക നടപടയും മറ്റൊന്ന് 1659 ജോർജിയൻ കലാപം അടിച്ചമർത്തുന്നതിനുവേണ്ടിയുള്ളതുമായിരുന്നു.
അബ്ബാസിന്റെ ഭരണകാലത്ത് കലാപങ്ങൾ അപൂർവവും രാജ്യം താരതമ്യേന സമാധാനപരവുമായിരുന്നു.
ഈ സമാധാനത്തിന്റെ അനന്തരഫലങ്ങളിലൊന്നായിരുന്ന അദ്ദേഹത്തിന്റെ ഭരണകാലത്ത് ആരംഭിച്ചതും പിൻഗാമികളുടെ ഭരണകാലത്ത് അതിന്റെ പാരമ്യത്തിൽ എത്തിയതുമായ സൈന്യത്തിന്റെ അധപതനം.
ഉസ്ബെക്കുകളുമായുള്ള അബ്ബാസിന്റെ ബന്ധം സമാധാനപരമായിരുന്നു.
ബുഖാറയിലെ ഉസ്ബെക്കുകളുമായുള്ള അദ്ദേഹം നടത്തിയ കരാറുകളിലൂടെ, ഇറാനിയൻ പ്രദേശത്തേക്കുള്ള ആക്രമണം നിർത്താൻ അവർ സമ്മതിച്ചു.
മകൻ അബ്ദുൽ അസീസ് ഖാൻ അധികാരത്തിൽ നിന്ന് പുറത്താക്കിയതോടെ 646-ൽ നാദിർ മുഹമ്മദ് ഖാൻ ഇസ്ഫഹാനിലെത്തിയതായിരുന്നു ഇരു രാജ്യങ്ങളും തമ്മിലുള്ള ബന്ധത്തിലെ ഏക അസ്വസ്ഥത.
നാദിർ മുഹമ്മദ് ഖാനെ ഷായുടെ അംഗരക്ഷകരുടെ സംരക്ഷണത്തോടെ ഹെറാത്തിൽ സ്ഥിരതാമസമാക്കാൻ അനുവദിക്കുന്ന തരത്തിൽ പിതാവിനും അബ്ദുൽ അസീസിനുമിടയിൽ ഒരു സന്ധി സ്ഥാപിക്കുവാൻ അബ്ബാസിന് കഴിഞ്ഞു.
എന്നാൽ 1650-കളുടെ തുടക്കത്തിൽ ഇരുവരും തമ്മിൽ വീണ്ടം വഴക്കുകൾ ഉടലെടുത്തതോടെ നാദിർ മുഹമ്മദ് വീണ്ടും ഇസ്ഫഹാനിൽ അഭയം പ്രാപിക്കുകയും 1653-ൽ അവിടെയയ്ക്കുള്ള യാത്രാമധ്യേ മരിക്കുകയും ചെയ്തു.
അവലംബം ↑ Matthee 2012 .
sfn error: no target: CITEREFMatthee2012 ( help ) ↑ Roemer 2008 , പുറം.
sfn error: no target: CITEREFRoemer2008 ( help ) ↑ Morgan 2014 , പുറം.
sfn error: no target: CITEREFMorgan2014 ( help ) ↑ Babaie et al. 2004 , പുറം.
sfn error: no target: CITEREFBabaieBabayanMcCabeFarhad2004 ( help ) ↑ Mikaberidze 2007 , പുറം.
175 harvnb error: no target: CITEREFMikaberidze2007 ( help ) ; Matthee 2019 , പുറം.
122 harvnb error: no target: CITEREFMatthee2019 ( help ) ↑ Rahimlu 2015 harvnb error: no target: CITEREFRahimlu2015 ( help ) ; Roemer 2008 , പുറം.
295 harvnb error: no target: CITEREFRoemer2008 ( help ) ↑ Roemer 2008 , പുറം.
299 harvnb error: no target: CITEREFRoemer2008 ( help ) ; Burton 1988 , പുറം.
32 harvnb error: no target: CITEREFBurton1988 ( help )
സുലൈമാൻ (വിവക്ഷകൾ) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
സുലൈമാൻ നബി -ഇസ്ലാമിലെ ഒരു പ്രവാചകൻ സുലൈമാൻ -ഭാരതത്തിലും ചൈനയിലും സഞ്ചരിച്ചിട്ടുമുള്ള പേർഷ്യക്കാരനായ വ്യാപാരി.
കേരളത്തിൽ വരികയും സഞ്ചാരക്കുറിപ്പുകൾ എഴുതുകയും ചെയ്തിട്ടുണ്ട്.
സുൽത്താൻ സുലെയ്മാൻ - തുർക്കി സുൽത്താൻ
വിക്തോർ കോർച്ച്നോയ് ഇംഗ്ലീഷ് വിലാസം https://ml.wikipedia.org/wiki/Viktor_Lvovich_Korchnoi
സോവിയറ്റ് റഷ്യയിലെ ലെനിൻഗ്രാദിൽ ജനിച്ച വിക്തൊർ കോർച്ച്നൊയ് (Viktor Lvovich Korchnoi : Ви́ктор Льво́вич Корчно́й,ജനനം:മാർച്ച് 23, 1931) അന്താരാഷ്ട്ര ചെസ്സ് സർക്യൂട്ടിലെ ഏറ്റവും പ്രായം ചെന്ന കളിക്കാരനാണ്.
അനാറ്റൊളി കാർപ്പോവുമായി ലോക കിരീടത്തിനുവേണ്ടി രണ്ട്പ്രാവശ്യം കോർച്ച്നൊയ് ഏറ്റുമുട്ടുകയുണ്ടായി.
കോർച്ച്നൊയ് തന്റെ അഞ്ചാം വയസ്സിൽ പിതാവിന്റെ പക്കൽ നിന്നുമാണ് ചെസ്സിന്റെ ബാലപാഠങ്ങൾ അഭ്യസിച്ചത്.
കുറച്ച് വർഷങ്ങൾക്കുള്ളിൽ തന്നെ അന്താരാഷ്ട്രപ്രസിദ്ധി ആർജ്ജിയ്ക്കുകയും ചെയ്തു.
4 തവണ സോവിയറ്റ് ദേശീയ ചാമ്പ്യനാകുകയും ചെയ്തു.
ഒരിയ്ക്കൽ പോലും ലോകചാമ്പ്യനായിട്ടില്ലെങ്കിലും കരുത്തുറ്റ കളിക്കാരനായി കോർച്ചുനൊയിയെ കരുതുന്നവരുണ്ട്.
1974 ൽ സോവിയറ്റ് അധികാരികളുമായുള്ള അഭിപ്രായ വ്യത്യാസത്തെത്തുടർന്ന് സോവിയറ്റ് യൂണിയൻ വിടുകയും സ്വിറ്റ്സർലൻഡ് പൌരത്വം സ്വീകരിയ്ക്കുകയും ചെയ്തു.
2016 ജൂൺ ആറിനു  സ്വിസ്സ് നഗരമായ വോളനിൽ വച്ച് കോർച്ച്നോയ് അന്തരിച്ചു.
വിക്ടർ റെഷെത്ന്യാക് ഇംഗ്ലീഷ് വിലാസം https://ml.wikipedia.org/wiki/Viktor_Reshetniak Viktor Reshetniak (2011)
ഉക്രെയ്നിലെ വൈഷ്ഹോറോഡിന്റെ മേയറായിരുന്നു വിക്ടർ റെഷെത്ന്യാക് (ജീവിതകാലം: 18 ഫെബ്രുവരി 1950 - 14 ജൂൺ 2015).
1965 മുതൽ 1969 വരെ യെവ്പട്ടോറിയയിലെ വിദ്യാലയത്തിൽനിന്ന് സെക്കൻഡറി സ്കൂൾ വിദ്യാഭ്യാസം പൂർത്തിയാക്കിയ ശേഷം അദ്ദേഹം യെവ്പട്ടോറിയ മെഡിക്കൽ കോളേജിൽ പഠിക്കുകയും 1969 മുതൽ 1971 വരെയുളള കാലത്ത് സോവിയറ്റ് ആർമിയിൽ സൈനിക സേവനം വടത്തുകയും ചെയ്തു.
1971-1977 കാലഘട്ടത്തിൽ അദ്ദേഹം ക്രിമിയ നാഷണൽ മെഡിക്കൽ ഇൻസ്റ്റിറ്റ്യൂട്ടിലെ വൈദ്യശാസ്ത്ര  വിഭാഗത്തിൽ പഠിക്കുകയായിരുന്നു.
പിന്നീട് കിയെവിൽ ക്ലിനിക്കൽ പഠനത്തിൽ പ്രവേശിച്ച അദ്ദേഹം ബിരുദാനന്തരം വൈഷോറോഡ് പ്രാദേശിക ആശുപത്രിയിൽ ആശുപത്രി വിഭാഗം മേധാവിയായി ജോലി ചെയ്യാൻ തുടങ്ങി.
1986-ൽ ചെർണോബിൽ ആണവനിലയത്തിലെ അനന്തരഫലങ്ങളുടെ ലിക്വിഡേഷനിൽ അദ്ദേഹം പങ്കെടുത്തു.
1989 മുതൽ 2 വർഷത്തിനുള്ളിൽ അദ്ദേഹം എത്യോപ്യയിൽ ഒരു ഡോക്ടറായി ബിസിനസ്സ് യാത്രയിലായിരുന്നു.
2000 ഏപ്രിലിൽ അദ്ദേഹം തന്റെ മാസ്റ്ററുടെ പ്രബന്ധത്തെ ന്യായീകരിക്കുകയും പ്രസവചികിത്സയിലും ഗൈനക്കോളജിയിലും മെഡിക്കൽ സയൻസസിന്റെ കാൻഡിഡേറ്റ് റാങ്ക് നേടുകയും ചെയ്തു.
നിരവധി ശാസ്ത്രീയ കൃതികളുടെ രചയിതാവാണ് അദ്ദേഹം.
അവലംബം Kyiv Post: Powerboat races are latest games for rich powerful; July 29.
2011 Newspaper Vischgorod 2011: Dates July 2.
; July 16; July 30 A.Prysyazhnyuk and Viktor Reshetnyak; Vyshgorod Guide, Phrase BOOK Formula 1H2O; 2011 External links ഔദ്യോഗിക വെബ്സൈറ്റ് History of Vyshgorod and Mayor Victor Reshetnyak Homepage Vyshgorod Ukraine F1H2O Organizing Committee 2011 Mayor Vyshgorod Victor Reshetnyak
വിക്ടർ ലീനസ് ഈ ലേഖനം ഒരു അനാഥലേഖനമാണ് .
കേരളത്തിലെ ഒരു പത്രപ്രവർത്തകനും കഥാകൃത്തുമായിരുന്നു വിക്ടർ ലീനസ് ( സെപ്റ്റംബർ 2 1946 - ഫെബ്രുവരി 1992 ).
വിക്ടർ ലീനസ് കുറച്ചു കഥകൾ മാത്രമേ എഴുതിയിരുന്നുള്ളൂ.
എന്നാലവയത്രയും, മലയാള സാഹിത്യത്തിൽ അമൂല്യമായ സ്ഥാനമലങ്കരിക്കുന്നവയാണ്.
1946 സെപ്റ്റംബർ 2 ന് എറണാകുളത്തെ വൈറ്റിലയിൽ ജനിച്ചു.
ജന്തുശാസ്ത്രത്തിൽ ബിരുദവും സമുദ്രശാസ്ത്രത്തിൽ ഉപരിബിരുദവും നേടിയശേഷം മത്സ്യങ്ങളെക്കുറിച്ച് ഗവേഷണം ചെയ്തു.
1976-ൽ പത്രപ്രവർത്തനമേഖലയിലെത്തി.
ഇസബെല്ല, സോഷ്യലിസ്റ്റ് ലേബർ എന്നീ മാസികകളുടെ പത്രാധിപരായിരുന്നു.
തുടർന്ന് ബ്ലിറ്റ്സ്, ഓൺലുക്കർ മാസികകളുടെ കേരള ലേഖകനായി ജോലി നോക്കി.
ഇടയിൽ രാമുകാര്യാട്ടിന്റെ സഹകാരിയായി സിനിമാരംഗത്തും.
റബ്ബർ ഏഷ്യ എന്ന മാസികയുടെ സഹപത്രാധിപരായും മലയാളമനോരമയിലുംജോലിചെയ്തിട്ടുണ്ട് .
വിവാഹ ജീവിതത്തിലെ പൊരുത്തക്കേടുകളും അമിതമദ്യപാനവും വിക്ടറുടെ ജീവിതത്തെ പൂർവ്വാധികം സംഘർഷഭരിതമാക്കിയിരുന്നു.
1991 ൽ ഭാര്യ ബേഡി ആത്മഹത്യ ചെയ്തു.
1992 ഫെബ്രുവരിയിൽ മദ്യത്തിൽ വിഷം കലർത്തി വിക്ടർ ലീനസ് ആത്മഹത്യ ചെയ്തു.
എറണാകുളം മനോരമ ഓഫീസിന്റെ വടക്കുവശത്ത് അമിതമായി മദ്യപിച്ച നിലയിൽ വിക്ടർ വീണു കിടക്കുകയായിരുന്നുവെന്ന് ചിലർ സാക്ഷ്യപ്പെടുത്തിയിരുന്നു.
ആരോ ആശുപത്രിയിലെത്തിച്ചെങ്കിലും വിക്ടർ ലീനസ് പകലിൽ മരണപ്പെട്ടു.
മരിച്ചതോടെ വിക്ടർ അജ്ഞാതജഡമാകുകയും ചെയ്തു.
ഒടുവിൽ തിരിച്ചറിയപ്പെടാതെ കലൂർ ശ്മശാനത്തിലേക്ക് എടുക്കുമ്പോൾ പത്രവാർത്ത കണ്ടറിഞ്ഞ് അജ്ഞാത ജഡത്തിന്റെ ഫോട്ടോ തിരിച്ചറിഞ്ഞ് സുഹൃത്തുക്കൾ ഓടിയെത്തി തൈക്കൂടം പള്ളിയിൽ അദ്ദേഹത്തെ സംസ്‌കരിക്കുകയും ചെയ്തു.
മകൾ അമലാ ലീനസ് വിവാഹിതയായി കൊച്ചിയിൽ കഴിയുന്നു.
എഴുതിയ കഥകൾ മഴമേഘങ്ങളുടെ നിഴലിൽ ജ്ഞാനികളുടെ സമ്മാനം ഒരു ഗോപികയുടെ കഥ പരിദാനം ഒരു ധീരോദാത്ത നായകൻ ഒരു സമുദ്രപരിണാമം 53-ലൊരു പകൽ കവർസ്റ്റോറി വിരുന്ന് നീണ്ട നിശ്ശബ്ദതക്കുശേഷം വിട യാത്രാമൊഴി അവലംബം
http://www.keralabhooshanam.com/%E0%B4%95%E0%B4%A5%E0%B4%BE%E0%B4%B5%E0%B4%B6%E0%B5%87%E0%B4%B7%E0%B4%A8%E0%B5%8D%E2%80%8D/
https://www.mathrubhumi.com/literature/features/writer-francis-noronha-writes-about-writer-victor-leenus-1.5859421
വിക്ടർ ഹാര
ചിലിയിലെ രാഷ്ട്രീയപ്രവർത്തകനും,കലാകാരനുമായിരുന്നു വിക്ടർ ഹാര .
(വിക്ടർ ലിദിയോ ഹാര മാർട്ടിനെസ്  ജ: സെപ്റ്റം: 28,1932 – മ:15, 1സെപ്റ്റം:1973).
നാടക രംഗത്തും,പാട്ടെഴുത്തിലും കൂടാതെ ഒരു നാടക സംവിധായകനായും ഹാര ശ്രദ്ധേയനായി.
ചിലിയൻ ഭരണാധികാരിയായിരുന്ന സാൽവദോർ അല്ലന്ദെ യുടെകാലത്ത് ഉയർന്നുവന്ന രാഷ്ട്രീയമുന്നേറ്റങ്ങളിൽ ഹാരയുടെ ഗീതങ്ങൾ ദേശീയശ്രദ്ധപിടിച്ചുപറ്റുകയുണ്ടായി.
1973 സപ്തംബറിലെ രക്തരൂക്ഷിതമായ പട്ടാളവിപ്ലവത്തോട് അനുബന്ധിച്ച് താൻ പഠിപ്പിച്ചിരുന്ന സർവ്വകലാശാലയിൽ നിന്നും അറസ്റ്റ്ചെയ്യപ്പെട്ട ഹാരെയെ ഭരണാധികാരികൾ ക്രൂരമായ മർദ്ദനത്തിനു വിധേയമാക്കുകയുണ്ടായി.
തുടർന്നു തടവിൽ വച്ചുതന്നെ വെടിവച്ചുകൊല്ലപ്പെട്ട ഹാരെയുടെ മൃതദേഹം സാന്തിയാഗോ തെരുവിലേയ്ക്കു വലിച്ചെറിയപ്പെടുകയാണുണ്ടായത്.
സാന്തിയാഗോയിലെ ഒരു ദരിദ്രകർഷകകുടുംബത്തിൽ പിറന്ന ഹാരെയ്ക്ക് ബാല്യകാലത്തിൽ പലവിധ ക്ലേശങ്ങളും അനുഭവിയ്ക്കേണ്ടിവന്നു.
ദരിദ്രരായ കുടുംബത്തെ ജോലി ചെയ്തുസഹായിയ്ക്കാൻ ബാലനായിരിയ്ക്കുമ്പോൾ തന്നെ ഹാരെ നിർബന്ധിതനായി.
പിതാവായ മാനുവൽ ഹാര വീടുവിട്ടുപോയതിനു ശേഷം മാതാവായ അമാന്തയുടെ സംരക്ഷണയിൽ ഹാര കഴിഞ്ഞുവന്നു.
വിശേഷചടങ്ങുകളിൽ ഗാനം ആലപിയ്ക്കാറുണ്ടായിരുന്ന അമാന്ത കുട്ടികളുടെ പഠനത്തിൽ ശ്രദ്ധചെലുത്തുകയുണ്ടായി.
പുറംകണ്ണികൾ Three chapters from Victor: An Unfinished Song by Joan Jara Discography Victor Jara: The Martyred Musician of Nueva Cancion Chilena Archived 2013-01-06 at the Wayback Machine .
Background materials on the Chilean Workers' Movement in the 1970s Archived 2005-10-27 at the Wayback Machine .
Report of the Chilean National Commission on Truth and Reconciliation Archived 2009-05-06 at the Wayback Machine .
GDR Poster Art: Víctor Jara Victor Jara tabs വിക്ടർ ഹാര at Find a Grave "Who Killed Victor Jara?"
, Professor Paul Cantor, Norwalk Community College, Connecticut Archived 2008-09-14 at the Wayback Machine .
El Cantor ഇന്റർനെറ്റ് മൂവി ഡാറ്റാബേസിൽ അവലംബം
വിക്ടർ റോബോട്ട് ഇംഗ്ലീഷ് വിലാസം https://ml.wikipedia.org/wiki/Victor_Robot
ഉക്രേനിയൻ അവാർഡ് നേടിയ ഒരു ഫീച്ചർ-ലെങ്ത് ആനിമേറ്റഡ് ചിത്രമാണ് വിക്ടർ റോബോട്ട് .
ഈ ചിത്രം അനറ്റോലി ലാവ്‌റെനിഷിൻ സംവിധാനം ചെയ്തതും ഒലീന ഗോലുബേവ നിർമ്മിച്ചതും അനസ്താസിയ ലാവ്‌റെനിഷിന എഴുതിയതുമാണ്.
പതിനൊന്നാമത് ഒഡേസ ഇന്റർനാഷണൽ ഫിലിം ഫെസ്റ്റിവലിന്റെ ദേശീയ മത്സരത്തിനിടെ 2020 സെപ്റ്റംബർ 26 ന് ചിത്രത്തിന്റെ അന്താരാഷ്ട്ര ഫെസ്റ്റിവൽ പ്രീമിയർ നടന്നു.
ചിത്രത്തിന്റെ ഉക്രേനിയൻ ഫിലിം പ്രീമിയർ 2021 ജൂൺ 24-ന് നടന്നു.
വിതരണക്കാർ ആർട്ട്‌ഹൗസ് ട്രാഫിക് ആയിരുന്നു.
അജ്ഞാതമായ ചില കാരണങ്ങളാൽ കൃത്രിമ അയൺ സ്റ്റാർ തിളങ്ങുന്നത് നിർത്തി.
വിക്ടോറിയ എന്ന പെൺകുട്ടിയും അവളുടെ മാതാപിതാക്കളും അത് നന്നാക്കാൻ ഒരു സ്റ്റാർഷിപ്പിൽ എത്തുന്നു.
അയൺ സ്റ്റാറിന്റെ സ്രഷ്ടാവിനെ തേടി വിക്ടോറിയ ഒരു റോബോട്ടിനെ കണ്ടുമുട്ടുന്നു.
അവൾ അവളുടെ സുഹൃത്തായി മാറുകയും വിക്ടർ എന്ന പേര് നേടുകയും ചെയ്യുന്നു.
അവാർഡുകൾ "മികച്ച ആനിമേറ്റഡ് സിനിമ" (2020) എന്നതിനുള്ള "കിനോകോള" നാഷണൽ ഫിലിം ക്രിട്ടിക്‌സ് അവാർഡ്(2020) ഓഡിയൻസ് ഇന്റർനാഷണൽ ഫിലിം ഫെസ്റ്റിവലിലെ ഓഡിയൻസ് ചോയ്സ് അവാർഡ് (2020) ബറ്റുമിയിൽ നടന്ന പതിമൂന്നാമത് ടോഫുസി ഇന്റർനാഷണൽ ആനിമേറ്റഡ് ഫിലിം ഫെസ്റ്റിവലിൽ കുട്ടികൾക്കുള്ള മികച്ച ഫീച്ചർ ഫിലിം (2021) അവലംബം പുറംകണ്ണികൾ Official trailer Official Ukrainian trailer, 2021
വിക്ടർ സെർജി
റഷ്യൻ എഴുത്തുകാരനും മാർക്സിസ്റ്റ് ചിന്തകനുമായിരുന്നു വിക്ടർ സെർജി .
(ഡിസം: 30, 1890 ബൽജിയം –നവം: 17, 1947)
പെട്രോഗ്രാദിലെത്തി ബോൾഷെവിക് പക്ഷത്തു ചേർന്ന അദ്ദേഹം പാർട്ടിയ്ക്കുവേണ്ടി പത്രപ്രവർത്തകനായും പരിഭാഷകനായും ജോലി ചെയ്തു.
സ്റ്റാലിനിസ്റ്റ് വിരുദ്ധചേരിയുടെ വക്താവുമായിരുന്നു വിക്ടർ.
ഇരുപതാം നൂറ്റാണ്ടിന്റെ ആദ്യാർദ്ധത്തിൽ ജീവിച്ചിരുന്ന വിപ്ലവകാരികളുടെ സമരജീവിതം പകർത്തിയ ഏഴോളം കൃതികളൂടെ കർത്താവുമായിരുന്നു വിക്ടർ.
പുറംകണ്ണികൾ Victor Serge Internet Archive in the Marxists Internet Archive Victor Serge: Year One of the Russian Revolution in Marxists Internet Archive, 2005.
Translation, editor's Introduction, and notes © 1972 by Peter Sedgwick .
(Retrieved April 5, 2005) Victor Serge: From Lenin to Stalin Archived 2014-01-06 at the Wayback Machine .
Bulletin of the Russian Opposition: "Victor Serge and the IVth International" .
Statement criticising Serge by the editors of the Bulletin of the Russian Opposition, writing in Quatrième Internationale , April 1939.
Source: Victor Serge Leon Trotsky, La Lutte Contre le Stalinisme .
Maspero, Paris, 1977.
Translated for Marxist Internet Archive by Mitch Abidor in 2005.
Retrieved April 28, 2005.
Peter Sedgwick: "The Unhappy Elitist: Victor Serge's Early Bolshevism" Archived 2016-03-03 at the Wayback Machine .
, History Workshop Journal , No. 17, Spring 1984.
Available online at What Next?
Archived 2008-08-21 at the Wayback Machine .
Marxist journal.
Peter Sedgwick: "Introduction" to Victor Serge, Memoirs of a Revolutionary Susan Weissman: "Introduction" Archived 2005-02-12 at the Wayback Machine .
to Critique 28/29: The Ideas of Victor Serge: a Life as a Work of Art (Edited by Susan Weissman) (Retrieved March 14, 2007.) അവലംബം
വിക്തർ സുഖദ്രോവ് ഇംഗ്ലീഷ് വിലാസം https://ml.wikipedia.org/wiki/Viktor_Sukhodrev Sukhodrev (center) interpreting during the Brezhnev–Nixon meeting, 1973
സോവിയറ്റ് യൂണിയൻ നേതാക്കളുടെ ഇംഗ്ലീഷ് പരിഭാഷകനായിരുന്നു വിക്തർ മിഖൈലോവിച്ച്സുഖദ്രോവ് (റഷ്യൻ: Виктор Михайлович Суходрев; 12 ഡിസംബർ 1932 – 16 മെയ് 2014).
അമേരിക്കയിൽ പ്രവർത്തിച്ചിരുന്ന ഒരു സോവിയറ്റ് ഇന്റലിജൻസ് ഓഫീസറുടെ മകനായി ജനിച്ചു.
രണ്ടാം ലോക മഹായുദ്ധകാലത്ത് അമ്മയുമൊത്ത് 6 വർഷം ബ്രിട്ടണിൽ ചെലവഴിക്കാനായത് സുഖദ്രോവിന്റെ ഇംഗ്ലീഷ് ഭാഷാശേഷി വർദ്ധിപ്പിച്ചു.
പന്ത്രണ്ടാം വയസിൽ റഷ്യയിലേക്കു മടങ്ങി.
പട്ടാളത്തിനു കീഴിൽ പ്രവർത്തിച്ചിരുന്ന വിദേശ ഭാഷാ ഇൻസ്റ്റിറ്റ്യൂട്ടിൽ നിന്നും ബിരുദം നേടി.
1956ൽ പരിഭാഷകനായി സോവിയറ്റ് വിദേശ കാര്യ മന്ത്രാലയത്തിൽ ചേർന്നു.
ശീതയുദ്ധകാലത്ത് നിർണായക രാഷ്ട്രീയ കൂടിക്കാഴ്ചകളിൽ പങ്കാളിയായിരുന്നു.
ആറ് അമേരിക്കൻ പ്രസിഡന്റുമാരുടെ കാലഘട്ടത്തിൽ സോവിയറ്റ് യൂണിയൻ നേതാക്കളുടെ പരിഭാഷകനായി പ്രവർത്തിച്ചു.
"We will bury you" എന്ന നിഖിത ക്രൂഷ്ചേവിന്റെ പ്രസിദ്ധ വാചകത്തിന്റെ വിവർത്തകനായിരുന്നു.
മൈ ടങ് ഈസ് മൈ ഫ്രണ്ട് (Yazyk moy – drug moy)എന്ന ആത്മകഥ രചിച്ചു.
കൃതികൾ മൈ ടങ് ഈസ് മൈ ഫ്രണ്ട് (Yazyk moy – drug moy)എന്ന ആത്മകഥ പുരസ്കാരങ്ങൾ റഷ്യൻ ദേശീയ വിവർത്തക പുരസ്കാരം (2012) അവലംബം ↑ {{ cite web }} : Italic or bold markup not allowed in: | publisher= ( help ) CS1 maint: unrecognized language ( link ) ↑ {{ cite web }} : Italic or bold markup not allowed in: | publisher= ( help ) ↑
വിക്ടർ ഷോൾഷെർ ഇംഗ്ലീഷ് വിലാസം https://ml.wikipedia.org/wiki/Victor_Schoelcher പുതുച്ചേരിയിൽ സ്ഥാപിച്ചിട്ടുള്ള വിക്ടർ ഷോൾഷെറിന്റെ പ്രതിമ.
അടിമത്തത്തിനെതിരേ പോരാടിയ ഒരു ഫ്രഞ്ച് എഴുത്തുകാരനായിരുന്നു വിക്ടർ ഷോൾഷർ (Victor Schœlcher) (1804 ജൂലൈ 22, പാരീസ് – 1893 ഡിസംബർ 25, ഹോവില്ലെസ് ).
ഫ്രാൻസിൽ അടിമത്തനിരോധനത്തിനായി പരിശ്രമിച്ചിരുന്ന ഒരു കൂട്ടായ്മയുടെ പ്രധാന വക്താവായിരുന്നു ഇദ്ദേഹം.
1834-ൽ ഇദ്ദേഹം അടിമത്തനിരോധനത്തിനായി ശ്രമിക്കുവാൻ ഒരു സൊസൈറ്റി രൂപീകരിച്ചു.
കരീബിയൻ ദ്വീപുകളിലെ അടിമത്തത്തിന് അവസാനമുണ്ടാക്കാനാണ് ഇദ്ദേഹം കൂടുതൽ ശ്രമിച്ചത്.
ഇദ്ദേഹത്തിന്റെ അച്ഛനായ മാർക് ഷോൾഷർ (1766–1832) ഒരു പോഴ്സലീൻ ഫാക്ടറി നടത്തിപ്പുകാരനായിരുന്നു.
അമ്മ വിക്ടൊറീ ജേക്കബ് (1767–1839) എന്ന സ്ത്രീയായിരുന്നു.
ഇദ്ദേഹത്തിന്റെ മാമോദീസ ചടങ്ങ് 1804-ലാണ് നടന്നത്.
പഠനത്തിനു ശേഷം ഇദ്ദേഹം ഒരു പത്രപ്രവർത്തകനായി.
ലൂയി ഫിലിപ്പെയുടെ സർക്കാരിനെതിരേ പ്രവർത്തിക്കുകയും ലഘുലേഖകൾ വിതരണം ചെയ്യുന്നകാര്യത്തിൽ പ്രശസ്തിനേടുകയും ചെയ്തു.
1826-ന് ശേഷം ഇദ്ദേഹം ഏകദേശം പൂർണ്ണമായി തന്റെ ജീവിതം അടിമത്തനിരോധനത്തിനായി ഉഴിഞ്ഞുവച്ചു.
തന്റെ സ്വത്തിന്റെ ഒരു ഭാഗവും ഇദ്ദേഹം കറുത്ത വർഗ്ഗക്കാരുടെ വിമോചനത്തിനായി ചിലവഴിച്ചു.
ആൻഡ്രെ ഗിൽ വരച്ച ഷോൾഷെറിന്റെ കാരിക്കേച്ചർ.
ഇദ്ദേഹം ഒരു കറുത്തവർഗ്ഗക്കാരനെ താലോലിക്കുന്നതാണ് പ്രമേയം
1829 മുതൽ 1830 വരെ ബിസിനസ് ആവശ്യത്തിനായി ഇദ്ദേഹത്തെ അമേരിക്കയിലേയ്ക്കയയ്ക്കുകയുണ്ടായി.
മെക്സിക്കോ , ക്യൂബ , അമേരിക്കയിലെ ചില ദക്ഷിണ സംസ്ഥാനങ്ങൾ എന്നിവ ഇദ്ദേഹം സന്ദർശിച്ചു.
ഇവിടെ ഇദ്ദേഹം അടിമത്തത്തെപ്പറ്റി ധാരാളം മനസ്സിലാക്കുകയും ചെയ്തു.
1840 മുതൽ 1842 വരെ ഇദ്ദേഹം വെസ്റ്റ് ഇൻഡീസ് സന്ദർശിച്ചു.
1845 മുതൽ 1847 വരെ ഗ്രീസ്, ഈജിപ്റ്റ്, ടർക്കി, ആഫ്രിക്കയുടെ പടിഞ്ഞാറൻ തീരം എന്നിവ അടിമത്തത്തെക്കുറിച്ച് പഠിക്കാനായി  ഇദ്ദേഹം സന്ദർശിക്കുകയുണ്ടായി.
1833 മുതൽ 1847 വരെ ഇദ്ദേഹം അടിമത്തത്തെപ്പറ്റി ധാരാ‌ളം ലേഖനങ്ങൾ പ്രസിദ്ധപ്പെടുത്തുകയുണ്ടായി.
അടിമത്തം നിർത്തലാക്കുന്നതിന്റെ മെച്ചങ്ങളെപ്പറ്റിയാണ് ഇദ്ദേഹം കൂടുതൽ ചർച്ച ചെയ്തിരുന്നത്.
കരീബിയൻ കോളനികളിൽ സാമൂഹികവും സാമ്പത്തികവും രാഷ്ട്രീയവുമായ മാറ്റങ്ങൾ വരുത്തുന്നതിനും ഇദ്ദേഹം ശ്രമിച്ചിട്ടുണ്ട്.
വലിയ ഫാക്ടറികൾ സൃഷ്ടിച്ച് അടിമകളെ ഉപയോഗിക്കാതെ തന്നെ പഞ്ചസാര ഉത്പാദനം തുടരാനാവുമെന്നാണ് ഇദ്ദേഹം വാദിച്ചത്.
ഹൈതി സന്ദർശിച്ച ആദ്യ യൂറോപ്യൻ അടിമത്ത വിരുദ്ധ പ്രവർത്തകനായിരുന്നു ഇദ്ദേഹം.
ഫ്രഞ്ച് വെസ്റ്റ് ഇൻഡീസിലെ അടിമത്തവിരുദ്ധപ്രവർത്തനങ്ങളിൽ ഇദ്ദേഹത്തിന്റെ സ്വാധീനം വലുതായിരുന്നു.
മാർട്ടിനിക്വിലെ വിക്ടർ ഷോൾഷെർ പ്രതിമ കൃതികൾ ഡെ ലെസ്ക്ലാവേജ് ഡെസ് നോയ്ർസ് എറ്റ് ഡെ ലാ ലെജിസ്ലേഷൻ കൊളോണിയേൽ (De l'esclavage des noirs et de la législation coloniale) (കറുത്തവർഗ്ഗക്കാരുടെ അടിമത്തത്തെയും കോളനികളിലെ നിയമനിർമ്മാണത്തെയും പറ്റി) (പാരീസ്, 1833) അബോളിഷൻ ഡെ ലെസ്ക്ലാവേജ് (Abolition de l'esclavage) (അറിമത്ത നിർമാർജ്ജനം) (1840) ലെസ് കോളനീസ് ഫ്രാങ്കൈസ് ഡെ ലഅമേരിക്വെ (Les colonies françaises de l'Amérique) (അമേരിക്കയിലെ ഫ്രഞ്ച് കോളനികൾ) (1842) ലെസ് കോളനീസ് എട്രാഞെറെസ് ഡാൻസ് ലഅമേരിക്വെ എറ്റ് ഹായ്റ്റി (Les colonies étrangères dans l'Amérique et Hayti) (അമേരിക്കയിലെയും ഹെയ്തിയിലെയും വിദേശ കോളനികൾ) (2 വോളിയം, 1843) ഹിസ്റ്റോയ്റെ ഡെ ലെസ്ക്ലാവേജ് പെൻഡന്റ് ലെസ് ഡ്യൂ ഡെർനിഎരെസ് അന്നീസ് (കഴിഞ്ഞ രണ്ടുവർഷത്തെ അടിമത്തത്തിന്റെ ചരിത്രം) (2 വോളിയം, 1847) ല വെരിറ്റെ ഔക്സ് ഓവിയേഴ്സ് എറ്റ് ക‌ൾടിവേറ്റ്യൂഴ്സ് ഡെ ലാ മാർട്ടിനിക്വെ (മാർട്ടിനിക്വിലെ ജോലിക്കാരെയും കൃഷിക്കാരെയും സംബന്ധിച്ച യാധാർത്ഥ്യം) (1850) പ്രൊട്ടസ്റ്റേഷൻ ഡെസ് സിറ്റോയെൻസ് ഫ്രാങ്കൈസ് നെഗ്രെസ് എറ്റ് മുളേറ്റ്രെസ് കോണ്ട്രേ ഡെസ് അക്യൂസേഷൻസ് കാലൊംനിയുസെസ് (താറടിക്കാനുള്ള ശ്രമങ്ങൾക്കെതിരേ കറുത്തവരും മിശ്രിതവർഗ്ഗക്കാരുമായ ഫ്രഞ്ച് പൗരന്മാരുടെ പ്രതിഷേധങ്ങൾ) (1851) ലെ പ്രോസെസ് ഡെ ലാ കൊളോണീ ഡെ മേരി-ഗാലനന്റെ (മേരി-ഗാലന്റെ കോളനിയുടെ വിചാരണ) (1851) ലാ ഗ്രാന്റെ കോൺസ്പിറേഷൻ ഡ്യൂ പില്ലേജ് എറ്റ് ഡ്യു മ്യൂവെർട്ടെ എ ലാ മാർട്ടിനിക്വെ (മാർട്ടിനിക്വിൽ കൊള്ളയടിക്കും കൊലപാതകത്തിനുമായുള്ള ഗൂഠാലോചന) (1875) ശേഷിപ്പുകൾ അടിമത്തത്തിനെതിരായ ഇദ്ദേഹത്തിന്റെ പോരാട്ടത്തിന്റെ ഓർമയ്ക്കായി കാസെ-നാവിറെയിലെ കമ്യൂൺ 1888 -ൽ ഷോൾഷർ എന്ന പേര് സ്വീകരിച്ചു.
ഫാസൻഹൈമിലെ കമ്യൂൺ ഇദ്ദേഹത്തിന്റെ കുടുംബവീട് ഒരു മ്യൂസിയമാക്കി മാറ്റി.
ഐയ്-എൻ-പ്രോവെൻസിലെ ചത്വരത്തിന് ഇദ്ദേഹത്തിന്റെ പേര് നൽകപ്പെടുകയുണ്ടായി.
പുതുച്ചേരി കടൽത്തീരത്ത് ഇദ്ദേഹത്തിന്റെ പ്രതിമ സ്ഥാപിച്ചിട്ടുണ്ട്.
ഗ്രന്ഥസൂചിക ജാൻ റോഗോസിൻസ്കി – എ ബ്രീഫ് ഹിസ്റ്ററി ഓഫ് ദി കരീബിയൻ (ന്യൂ യോർക്ക്: പ്ല്യൂം, 2000) ജേംസ് ചാസ്റ്റിയൻ – വിക്ടർ ഷോൾഷെർ.
എൻസൈക്ലോപീഡിയ ഓഫ് 1848 റെവൊല്യൂഷൻസ് 2004 ജേംസ് ചാസ്റ്റിയൻ Archived 2004-10-11 at the Wayback Machine .
{{ cite encyclopedia }} : Missing or empty | title= ( help ) അവലംബം
വെള്ളേപ്പം (മലയാള ചലച്ചിത്രം)
നവാഗതനായ പ്രവീൺ രാജ് പൂക്കാടൻ സംവിധാനം ചെയ്‌ത മലയാള ഭാഷയിൽ ഫാന്റസി കലർന്ന ഒരു വരാനിരിക്കുന്ന ഇന്ത്യൻ റൊമാന്റിക് കോമഡിയാണ് വെള്ളേപ്പം .
ജിൻസ് തോമസും ദ്വാരക് ഉദയശങ്കറും നിർമ്മാതാക്കളായ ചിത്രത്തിൽ ലിങ്സണും അനിത്തും സഹനിർമ്മാതാക്കളുമാണ്.
റോമ അസ്രാണി , ഷൈൻ ടോം ചാക്കോ , അക്ഷയ് രാധാകൃഷ്ണൻ, നൂറിൻ ഷെരീഫ്, ശ്രീജിത്ത് രവി , കൈലാഷ് എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു.
പ്രമോദ് പപ്പനാണ് ചിത്രത്തിന്റെ എക്സിക്യൂട്ടീവ് പ്രൊഡ്യൂസർ.
മുതിർന്ന സംഗീതസംവിധായകൻ എസ്.പി. വെങ്കടേഷ് സംഗീത വിഭാഗം കൈകാര്യം ചെയ്യുന്നു.
ചിത്രത്തിന്റെ പ്രധാന ഛായാഗ്രഹണം 2019 നവംബർ 17 ന് തൃശൂരിൽ ആരംഭിച്ചു.
വെള്ളേപ്പം എന്ന പലഹാരത്തിന്റെ വിപണന കേന്ദ്രമായ വെള്ളേപ്പങ്ങാടിയിലെ വെള്ളേപ്പം വിൽപനക്കാരിയായ സാറയുടെ ജീവിതത്തെ ചുറ്റിപ്പറ്റിയാണ് ചിത്രത്തിന്റെ കഥ.
സാറയുടെ ഉത്തരവാദിത്വമില്ലാത്ത സഹോദരൻ ജോസ്‌മോൻ കലീനയുമായി പ്രണയത്തിലാകുന്നു.
ഇത് ജോസ്‌മോന്റെയും സാറയുടെയും ജീവിതത്തെ കൂടുതൽ ഗുരുതരമായ പ്രശ്‌നങ്ങളിലേക്ക് കൊണ്ടുപോകുന്നു.
ഭരണകക്ഷിയിലെ ഒരു സഖാവാണ് സാറയ്ക്കും ജോസ്‌മോനും ഒരേയൊരു കൈത്താങ്ങ്.
പക്ഷേ അവർ ഒരിക്കലും കൗശലക്കാരായ എതിരാളികൾക്കെതിരെ പോരാടുമെന്ന് അറിഞ്ഞിരുന്നില്ല.
അഭിനേതാക്കൾ റോമ - സാറ ഷൈൻ ടോം ചാക്കോ - സഖാവ് അക്ഷയ് രാധാകൃഷ്ണൻ - ജോസ്മോൻ നൂറിൻ ഷെരീഫ് - കലീന സെബാസ്റ്റ്യൻ ശ്രീജിത്ത് രവി - ടോണി കൈലാഷ് - ഔസേപ്പ് സോഹൻ സീനുലാൽ - പീതാംബരൻ നിർമ്മാണം
പ്രവീൺ രാജ് പൂക്കാടൻ ഒരു ഫാന്റസിയുടെ ഒരു ഭാഗമായി റൊമാന്റിക് കോമഡിയിലൂടെ ചലച്ചിത്ര സംവിധായകനായി സ്വയം ആരംഭിച്ചു.
സംവിധായകന്റെ അഭിപ്രായത്തിൽ, " ആമേൻ " പോലുള്ള സിനിമകളിലെന്നപോലെ, കഥ പറയാൻ "യാഥാർത്ഥ്യവും ഫാന്റസി ഘടകങ്ങളും ഉപയോഗിക്കുന്നു.
സ്ഥലത്തുനിന്ന് ആരെയെങ്കിലും കാണാതായ സംഭവവും ഇതിവൃത്തം അന്വേഷിക്കുന്നു.
സിനിമകൾ ചെയ്യുന്നതിൽ കൂടുതൽ സെലക്ടീവായ നടി റോമ അസ്രാണി ഒരു പെർഫോമൻസ് ഓറിയന്റഡ് റോളിൽ നായികയായി ഒപ്പുവച്ചു.
അഭിനേതാക്കളായ ഷൈൻ ടോം ചാക്കോ, അക്ഷയ് രാധാകൃഷ്ണൻ എന്നിവരെ മറ്റ് പ്രധാന വേഷങ്ങൾക്കായി കരാർ ചെയ്തു.
ചിത്രത്തിന്റെ ഗാനങ്ങളും പശ്ചാത്തല സംഗീതവും ഒരുക്കാനുള്ള ചുമതല മുതിർന്ന സംഗീത സംവിധായകൻ എസ്.പി. വെങ്കിടേഷിനെ ഏൽപ്പിച്ചു.
നൂറിൻ ഷെരീഫിനെ പിന്നീട് അഭിനേതാക്കളിൽ ഉൾപ്പെടുത്തി.
വെള്ളപ്പൊക്കത്തിൽ നശിച്ച പുത്തൻപള്ളിയിലെ മ്യൂറൽ പെയിന്റിംഗുകൾ റീടച്ച് ചെയ്യാൻ തൃശൂരിൽ വരുന്ന ഒരു കലാകാരിയുടെ വേഷമാണ് അവർ ചെയ്യുന്നത്.
ഫസ്റ്റ് ലുക്ക് പോസ്റ്റർ ലോഞ്ചിന് ശേഷം അതിഥികൾക്ക് അപ്പം ഉണ്ടാക്കി സമ്മാനിച്ചു കൊണ്ട് സംവിധായകനും പ്രധാന താരങ്ങളും വേറിട്ട മാർക്കറ്റിംഗ് നടത്തി.
1 2 3 ↑ 1 2 1 2 ↑ ↑ ↑ 1 2 ↑ ↑ 1 2 ബാഹ്യ ലിങ്കുകൾ Velleppam ഇന്റർനെറ്റ് മൂവി ഡാറ്റാബേസിൽ വെള്ളേപ്പം ഫേസ്‌ബുക്കിൽ
വെസിക്കോവാജിനൽ ഫിസ്റ്റുല ഇംഗ്ലീഷ് വിലാസം https://ml.wikipedia.org/wiki/Vesicovaginal_fistula